**Ken Block** (21. marraskuuta 1967 Kalifornia, Yhdysvallat – 2. tammikuuta 2023) oli yhdysvaltalainen rallikuljettaja sekä yksi DC Shoesin perustajista. Block oli extreme-urheilija ja hän kilpaili muun muassa lumilautailussa, rullalautailussa, motocrossissa, rallissa ja myöhemmin pääosin rallicrossissa. Blockin kartanlukijana toimi Alessandro Gelsomino. 

Block kuoli 55-vuotiaana moottorikelkkaonnettomuudessa moottorikelkan kaaduttua hänen päällensä lähellä Utahin Woodlandia 2. tammikuuta 2023.

DC Shoes
--------

Ken Block perusti DC Shoesin. Yritys keskittyi myymään urheilukenkiä rullalautailijoille. Blockin ajatuksena oli, että rullalautailijat tarvitsevat muiden urheilijoiden tavoin erityiset kengät pystyäkseen kilpailemaan korkealla tasolla. Merkki kasvoi ja se myytiin Quiksilverille toukokuussa 2004.

Ralli
-----

### 2005

Block Ford Focus WRC:llä Korsikan rallissa kaudella 2010.
Vuonna 2005 Ken Block aloitti kansainvälisen ralliuransa Vermont SportsCar -tiimissä. Vermont SportsCar valmisti vuonna 2005 Subaru WRX STi:n, jolla Block voisi kilpailla. Hänen ensimmäinen kisansa kaudella oli Sno\*Drift, jossa hän sijoittui seitsemänneksi yleiskilpailussa ja viidenneksi N-ryhmäläisten kesken. Vuoden 2005 aikana, Block oli viisi kertaa viiden parhaan joukossa ja tuli kolmanneksi N-ryhmässä. Block oli neljäs Rally America National Championshipissä. Ensimmäisen rallikautensa lopussa Ken Block voitti Rally American vuoden tulokas -palkinnon.

### 2007 – 2008

Block osallistui vuonna 2007 Meksikon ja Uuden-Seelannin ralleihin. Vuonna 2008 hän osallistui Uuden-Seelannin ralliin.

### 2010 – 2011

Tammikuussa 2010 Block perusti Monster World Rally Team -tallin.
Vuonna 2010 Block osallistui rallin MM-sarjan kilpailuihin Ford Focus WRC:llä ja keräsi kaksi MM-sarjan pistettä ja oli lopputuloksissa sijalla 20. Lisäksi hän ajoi Yhdysvalloissa kisoja Ford Fiestalla.

Vuonna 2011 Block ajoi rallin MM-sarjan kilpailuja Ford Fiesta RS WRC -autolla ja keräsi kuusi MM-sarjan pistettä ja oli lopputuloksissa sijalla 22.

### 2012 – 2013

Vuonna 2012 Block ajoi kolme MM-sarjan rallikilpailua, joista hän keräsi neljä pistettä ja sijoittui kaudella sijalle 28. Vuonna 2013 hän ajoi yhden MM-sarjan kilpailun (Meksikon ralli 2013), jossa hän sijoittui seitsemänneksi. Vuonna 2013 hän keräsi kuusi MM-sarjan pistettä ja sijoittui lopputuloksissa sijalle 20.

### Muut rallit

Block osallistui Katalonian ralliin vuosina 2014 ja 2018, joista jälkimmäisessä hän keskeytti.

Kuolema
-------

Block kuoli moottorikelkkaonnettomuudessa 2. tammikuuta 2023. Huomionosoituksena hänen käyttämänsä numero 43 poistettiin käytöstä rallin maailmanmestaruussarjassa kauden 2023 ajaksi.

Lähteet
-------

1. 1 2 3  Silvestro, Brian: Pro Rally Driver and Hoonigan Founder Ken Block Killed in Snowmobile Accident *Road & Track*.  3.1.2023. Viitattu 3.1.2023. (englanniksi)
2. 1 2 3 4 5 6 7  Ken Block *ewrc-results.com*. Viitattu 11.1.2023. (englanniksi)
3. ↑  Ken Block *driverdb.com*. Viitattu 11.1.2023. (englanniksi)
4. ↑  Hultin, Jere: Ken Block, 55, on kuollut *MTV Uutiset*.  3.1.2023. Viitattu 3.1.2023.
5. ↑  Wyatte Grantham-Philips: Ken Block, 'visionary' rally driver and DC Shoes founder, dies in snowmobile incident at age 55 *USA TODAY*. Viitattu 8.1.2023. (englanniksi)
6. ↑  Ken Block Forever *DC Shoes*.  3.1.2023.  (englanniksi)
7. ↑  Quiksilver Buys DC Shoes *Transworld SKATEboarding*.  9.3.2004. Viitattu 11.1.2023. (englanniksi)
8. 1 2  Ken Block *auto.dcshoes.com*.  Arkistoitu 5.11.2008.  (englanniksi)
9. ↑  Schonafinger, Carolyn: Interview: Ken Block – Part 2 *Rally Sport magazine*.  11.4.2008.  Arkistoitu 23.7.2008.  (englanniksi)
10. ↑  2008 Subaru Rally Team USA *Subaru Rally*.  Arkistoitu 22.11.2009.
11. ↑  Team *hooniganracing.com*. Viitattu 16.9.2023. (englanniksi)
12. ↑  Tom Howard: WRC retires #43 in tribute to late Ken Block *motorsport.com*.  6.1.2023. Viitattu 20.4.2023. (englanniksi)

Aiheesta muualla
----------------

* Kotisivut
* Monster World Rally Team
* Subaru Rally Team USA (Arkistoitu – Internet Archive)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Saksa
* Yhdysvallat

 |

 |